
The Charter of the United Nations grants the Security Council the main responsibility in maintaining peace and international security. The Council may meet anytime, each time there is a threat to world peace. According to the Charter, every member state is expected to respect and to apply the decisions of the Council.
When the Council considers that there is a threat to world peace, it discuses firstly the possibilities to resolve peacefully a dispute, it may suggest the principles of an peace accord or can mediate a conflict. In the case of an armed conflict, the Council tries to assure at first the ceasefire. It is the empowered institution by the UN Charter that has the competence to publish resolutions regarding peace operations with the purpose to help the parties involved in the conflict and to maintain ceasefire and to stop future violence
De-a lungul existenţei sale, umanitatea a trecut prin multe conflicte si nedreptăţi. Deseori au fost făcute demersuri de stopare a acestora dar succesul a fost deseori parţial, atât în secolul XX cât şi în perioadele anterioare. Capacităţile distructive ale armelor moderne şi scara la care se poartă războaiele au facut ca necesitatea unor aranjamente prin care să se poată asigura pacea mondială să devină o temă mult mai stringentă decât în anii precedenţi.
Consider că primul război mondial reprezintă momentul care a statele şi naţiunile lumii să-şi unească eforturile astfel încât unastfel de război să nu se mai repete. Aşa a lust fiinţă în 1919, Liga Naţiunilor. Organizaţia a avut rezultate bune ca organizaţie umanitară dar a eşuat în eforturile diplomatice de prevenire a agresiunilor şi menţinerea păcii mondiale. Slaba sa autoritatea s-a dovedit a fi încă de la început datorită absenţei SUA, alcărui Congres izolationist au respins propunerile politice ale preşedintelui Woodrow Wilson. Acest fapt a determinat instaurare de regimuri militariste în Italia, Germania şi Japonia. Ele sfidau internationalismul şi din moment ce puterile democratice doreau cu orice preţ să evite un alt război. Liga nu a putut face prea multe pentru a penaliza agresiunea Japoniei împotriva Chinei sau a invaziei italiene din Abisinia(1935). Când Adolf Hitler a impus politica sa ansionistă, la inceput (1936-1939) Marea Britanie şi Franţa au stat liniştite, iar mai apoi (1939) au declarat război Germaniei,fără a informa Liga.
Pe parcursul desfăşurării celei de-a doua conflagraţie mondială statele Alianţei s-au manifestat ca state luptătoare pentru pace, libertate şi decenţă împotriva fascismului barbar. În anul 1941, după o întâlnire navală în mijlocul oceanului, Winston Churchill şi Franklin D. Roosevelt au emis Carta Atlanticului, document ce conţinea a serie de principii care au primit în timp adeziunea mai multor state.
În februarie 1944, Roosevelt , Churchill şi Stalin au ajuns la o înţelegere cu privire la Carta Atlanticului ceea ce a determinat ca în luna aprilie a anului următor, la San Francisco, să se desfăşoare o conferinţă internaţională care a început să schiteze Carta Naţiunilor Unite; Permiţând ca la 24 octombrie 1945 să ia fiinţă Organizaţia Naţiunilor Unite ( ONU).
Principiile de organizare şi funcţionare ale Organizaţiei Naţiunilor Unite
Carta Naţiunilor Unite este elementul constitutiv al organizaţiei, precizând drepturile şi obligaţiile statelor membre, stabilind organele de control ale acesteia precum şi procedurile sale. Acest tratat internaţional codifică cele mai importante principii ale relaţiilor internaţionale, de la absoluta egalitate a statelor până la interzicerea folosirii forţei în relaţiile internaţionale sub orice formă incompatibilă cu scopurile organizaţiei.
Preambulul Cartei exprimă ideile şi scopurile comune a tuturor celor ale căror guverne formează Naţiunile Unite : „Noi oamenii organizaţiei unite suntem hotărâţi să salvăm generaţiile viitoare de la calamitatea războiului, care de două ori în viaţa noastră a adus o inimaginabila durere omenirii, şi să reafirmăm încrederea în drepturile fundamentale ale omului, în demnitatea şi în valoarea individului, în egalitatea drepturilor bărbaţilor şi femeilor şi a naţiunilor mari şi mici, şi să creăm condiţii sub care dreptatea şi respectul pentru obligaţiile ce parvin din tratate şi din alte surse de drept internaţional pot fi menţinute, şi să promovăm progresul social şi standarde de viaţă mai bune într-o mai mare libertate, să practicăm toleranţa şi să trăim în pace unii cu alţii ca nişte buni vecini, şi să ne unim forţele pentru a menţine pacea şi securitatea internaţională şi să asigurăm, prin acceptarea principiilor şi prin instituirea metodelor, ca forţa armată nu va fi folosită, şi să angajam mecanismul internaţional pentru promovarea progresului economic şi social al tuturor oamenilor.” Astfel obiectivele Natiunilor Unite, conturate in Carta O.N.U sunt :
1) Să menţină pacea şi securitatea internaţionale;
2) Să dezvolte relaţii prietenoase între naţiuni bazate pe respectul pentru principiul egalităţii drepturilor şi pentru autodeterminarea indivizilor;
3) Să coopereze în soluţionarea problemelor internaţionale de ordin economic, social, cultural şi umanitar şi în încurajarea respectului pentru drepturile omului şi pentru libertăţile fundamentale;
4) Să fie un centru pentru armonizarea acţiunilor naţiunilor în realizarea acestor scopuri comune;
Deci în conformitate cu prevederile Cartei, ONU reprezentă expresia hotărârii ţărilor de a preveni o nouă conflagraţie mondială, de a menţine pacea şi securitatea internaţională, de a dezvolta relaţii prieteneşti între state, de a realiza cooperarea pentru soluţionarea problemelor economice, sociale, culturale şi umanitare cu care se confruntă omenirea şi de a promova şi încuraja respectarea drepturilor omului şi a libertăţilor fundamentale pentru toţi, fără deosebire de rasă, sex, limbă sau religie.
Din perspectiva legitimităţii, raportându-ne la Carta ONU, cât şi la celelate norme juridice de drept internaţional, precizăm că este necesar să se analizeze statutul şi a raporturile forţelor militare multinaţionale aflate sub egida ONU în raporturile lor cu ţara-gazdă, sub aspectul existenţei sau inexistenţei consimţământului acesteia.
În sistemul Cartei ONU, domeniul de existenţă al legitimităţii este dat de:
1) Principiile relaţiilor dintre state – reducerea arbitrariului în raporturile internaţionale prin crearea şi respectarea a unor reguli de conduită[1];
a) statele trebuie să se abţină, în relaţiile internaţionale, de la ameninţarea cu forţa sau de la folosirea forţei, fie împotriva integrităţii teritoriale sau independenţei politice a oricărui stat, fie în orice mod incompatibil cu scopurile ONU;
b) statele trebuie să-şi reglementeze diferendele lor internaţionale prin mijloace paşnice, în aşa fel încât pacea şi securitatea, precum şi justiţia să nu fie puse în pericol<
c) obligaţia de a nu interveni în treburile care ţin de competenţa naţională a unui stat în conformitate cu Carta ONU;
d) principiul egalităţii suverane a statelor;
e) obligaţia statelor de a coopera între ele;
f) egalitatea în drepturi şi dreptul popoarelor de a-şi hotărî singure soarta;
g) principiul după care statele trebuie să-şi îndeplinească cu bună credinţă obligaţiile asumate în conformitate cu Carta ONU.
2) Ceea ce este interzis în temeiul principiilor Cartei ONU nu poate fi permis în relaţiile unui stat cu orice alt stat.. Indivizibilitatea păcii are corolar indivizibilitatea legitimităţii internaţionale contemporane, aceeaşi pentru toate statele.
3) Interzicerea folosirii forţei şi a ameninţării cu folosirea forţei în relaţiile internaţionale. Potrivit Cartei ONU, dar numai pe baza unei hotărâri a Consiliului de Securitate, se poate recurge la forţă, (autoapărare individuală sau colectivă a statelor împotriva unui atac armat).
4) Părţile vor trebui să caute să rezolve orice diferend a cărui continuare e de natură să pericliteze pacea şi securitatea internaţională prin negocieri, anchetă, mediere, conciliere, arbitraj, pe cale judiciară sau prin orice alte mijloace paşnice[2].
5) Respectarea legitimităţii în relaţiile dintre state reprezintă o condiţie fundamentală a menţinerii şi consolidării păcii. O precizare la acest principiu se impune de la sine: conceptele de pace şi securitate internaţională sunt definite prin raportarea la context – ca un scop ce trebuie atins prin eliminarea forţei, afară de cazurile când interesul comun o impune< ca o consecinţă a practicării toleranţei şi a unor relaţii de bună vecinătate paşnice< ca antiteză a flagelului războiului[3]. Lipsa unei definiţii în sine permite ambiguităţi foarte mari de interpretare.
Operaţiile militare multinaţionale, de regulă, se desfăşoară pe teritoriul unui stat suveran, ca atare este necesară obţinerea consimţământului acestuia ca expresie a suveranităţii naţionale şi a principiului neamestecului în treburile interne[4]. Obţinerea consimţământului constituie elementul esenţial pentru atingerea obiectivelor trasate forţei în operaţiile multinaţionale.
Sunt autori[5] care susţin că nu este necesar consimţământul statului-gazdă în privinţa componenţei forţei militare multinaţionale, teză care poate suporta interpretări.
Deoarece nu există adoptate la nivelul ONU norme juridice clare ţărilegazdă au înţeles în mod diferit să exprime consimţământul. Dacă în unele cazuri consimţământul a fost transmis prin intermediul unor declaraţii făcute în cadrul organismului internaţional care a creeat forţa militară respectivă sau prin mesaj adresat secretarului general, au fost şi situaţii în care consimţământul a fost exprimat ulterior, în acordurile încheiate cu privire, printre altele, la privilegiile şi imunităţile forţelor şi la libertatea lor de mişcare.
Cu privire la acest aspect, doctrina de specialitate cunoaşte două curente de opinii: primul se referă la existenţa unei relaţii contractuale între Naţiunile Unite şi ţara-gazdă, în baza căreia se va desfăşura forţa, iar al doile consideră că responsabilitatea unică a ONU faţă de o astfel de forţă exclude relaţia contractuală cu ţara-gazdă[6].
Tendinţa din ultima perioadă arată că se solicită consimţământul nu numai guvernului statului implicat, dar şi din partea fracţiunilor interne care se opun guvernului[7] dacă situaşia din teatrul de operaţii impune acest lucru, dar în schimb nu se mai consideră necesar să se ceară acceptul ţării-gazdă cu privire la alte probleme legate de operaţie (componenţa contingentelor, asigurarea libertăţii de mişcare a personalului ONU în ţara respectivă). Consider că instituţia consimţământului solicitat de la ţara-gazdă trebuie să stea în atenţia Consiliului de Securitate pentru a fi mai clar reglementat.
Rolul Consiliului de Securitate O.N.U. în legitimarea intervenţiilor militare Consiliul de Securitate. Carta Natiunilor Unite acordă Consiliului de Securitate principala responsabilitate în menţinerea păcii şi securităţii internaţionale. Consiliul se poate reuni oricând, de fiecare dată când există ameninţări la adresa păcii mondiale. Conform Cartei, toate statele membre ONU sunt obligate să respecte şi să aplice deciziile Consiliului.
Consiliul de Securitate are 15 membri din care 5 membri sunt membri permanenţi. (SUA, China, Franţa, Federaţia Rusă, Regatul Unit al Marii Britanii)[8] Statele membre continuă să discute propuneri de reformă în componenţa Consiliului de Securitate, pentru o mai bună reflectare a realităţilor politice şi economice actuale. Deciziile Consiliului trebuie luate cu 9 voturi. Cu excepţia votului în chestiuni procedurale, nu poate fi luată o decizie în cazul unui vot negativ sau al exercitării drepturilui de veto din partea unui membru permanent.
Când Consiliul consideră că există o ameninţare la adresa păcii mondiale, acesta discută mai întâi modalităţile de rezolvare paşnică a unei dispute, poate sugera principiile unui acord de pace sau poate media conflictul. În cazul unor conflicte armate, Consiliul încearcă să asigure mai întâi încetarea focului. Este organul abilitat de Carta ONU care are competenţa să emită rezoluţii privind organizarea şi desfăşurarea de operaţii de pace cu scopul de a ajuta părţile aflate în conflict să menţină armistitiul şi să împiedice reluarea violentelor. ONU a mediat în multe conflicte dar, practic, nu a reuşit să le stopeze sau chiar să impună adoptarea unei soluţii. De fapt acest lucru nu este surprinzător. ONU nu are nici fonduri şi nici forţe proprii: trupele “Naţiunilor Unite” sunt formate cu sprijinul statelor membre, ale caror contribuţii (plătite adesea cu mare întârziere sau chiar neplătite) finanţează activităţile organizaţiei. Astfel, ONU poate realiza doar ceea ce îi permit membri. De-a lungul existenţei sale au existat scindări adânci între aceştia.
Cea mai mare divizare a avut loc în perioada războiului rece. Rivalitatea pentru putere dintre cele două blocuri s-a extins în toată lumea, abia mai existând subiecte care să atragă adeziunea tuturor. Aceasta a paralizat activitatea Consiliului de Securitate deoarece, conform regulamentului său de funcţionare orice decizie importantă având susţinerea majorităţii putea fi blocată printr-un singur vot de veto, dat de un singur membru permanent.
A existat o singură excepţie de la această situaţie:URSS a părăsit Consiliul de Securitate deoarece China continua să fie reprezentată în Consiliu de nationaliştii înfrânţi în locul comuniştilor care conduceau, de fapt, ţara. Astfel, când în 1950 Coreea de Nord a invadat Coreea de Sud, Consiliul de Securitate majoritar occindental a putut autoriza acţiuni militare pentru stoparea agresiunii Nordului. Forţele Naţiunilor Unite, formate mai ales din trupe americane, i-au respins pe nord-coreeni dar apoi a invadat Nordul – o operaţiune care părea mai degrabă un contraatac occidental decât una a Naţiunilor Unite, de menţinere a păcii. Însă nici obiectivul propus nu a fost atins, deoarece China a fost atrasă într-un război care a mai durat doi ani şi s-a sfârşit cu un impas. Întregul episod a fost descurajant pentru cei care sperau că ONU să devină o autoritate mondială.
Cu alte cuvinte, o lume formată din state independente şi suverane nu poate fi şi lumea în care ONU să aibă o influenţă decisivă. Privind mai realist, se poate admite că ONU, prin Consiliul de Securitate, nu poate face mare lucru pentru a preveni conflictele. ONU oferă ocazii şi oportunităţi de negociere şi încercă să prevină, să limiteze sau să pună capăt ostilităţilor, reprezentând o forţă reală în slujba binelui, într-o lume violentă.
În baza prerogativelor pe care i le conferă Carta, Consiliul de Securitate acţioneză în aşa fel încât să menţină pacea şi securitatea internaţională „…prin mijloace paşnice, în conformitate cu principiile justiţiei şi dreptului internaţional şi cu principiile Naţiunilor Unite. Stabilind competenţa, funcţiile şi atribuţiile acestui organ, Carta ONU precizează totodată, categoriile de diferende care, sub raportul gradului de pericol, pot face obiectul preocupărilor sale“[9].
Având la bază normele juridice prevăzute în capitolului al VI-lea al Cartei ONU, Consiliul de Securitate al ONU, în situaţia când pacea este ameninţată sau violată, este singurul organism abilitat să adopte măsurile necesare cu sau fără folosirea forţei armate[10]. În cazul conflictelor locale sau regionale, Consiliul de Securitate poate recurge la aplicarea, acolo unde este cazul, a tratatelor, convenţiilor sau a acordurilor internaţionale mandatând organismele regionale „pentru aplicarea acţiunilor de constrângere sub autoritatea sa”[11]. Activităţile pe care Consiliul de Securitate le poate mandata sunt prezentate în anexa nr. 5.
În toate operaţiile mandatate de Consiliul de Securitate al ONU s-au manifestat posibilităţile limitate pe care acesta le are în rezolvarea situaţiilor conflictuale Limitele ONU au devenit şi mai evidente în conflictele din fosta Iugoslavie. Forţele ONU au fost trimise pentru a proteja minorităţile şi s-au luat initiative valoroase dar, atât SUA cât şi CE, desi erau pregătite pentru a face faţă unor atacuri aeriene, au evitat să se implice în conflictul periculos al celor trei beligeranţi.
Consiliul poate lua măsuri de implementare a deciziilor sale. Poate impune sancţiuni economice sau poate impune un embargo asupra armelor. Rareori Consiliul a autorizat statele membre să adopte “orice mijloace necesare”, inclusiv acţiunea militară colectivă, pentru a asigura ducerea la bun sfârşit a deciziilor sale. De asemenea, Consiliul face recomandări Adunării Generale pentru numirea unui nou Secretar General şi pentru admiterea de noi membri.
Curtea Internaţională de Justiţie a ONU a făcut pasul important de începere a proceselor în cauzele privind crimele de război din fosta Iugoslavie (1993) şi din Ruanda (1995). Eşecul acestora de a aresta suspecţii militari şi politici principali a ameninţat credibilitatea acestui aspect important al ONU.

